**Referat fra generalforsamling 2022**

 **Deltagere: 48 medlemmer og 5 fuldmagter**

1. **Åbning af generalforsamlingen**

Formand Preben Jacobsen bød velkommen og åbnede generalforsamlingen

1. **Valg af dirigent og referent**

Torben Thyren blev valgt som dirigent

Lisbeth Pedersen blev valgt som referent

1. **Godkendelse af dagsorden**

Godkendt

1. **Valg af 2 stemmetællere**

Liv Keiding

Jonas Kromann

1. **Formandens beretning for 2021/22**

Formand Preben Jacobsen, fremlagde den mundtlige beretning samt statistik over besøg på Søbadet.

Medlemmernes gennemsnitsalder er 53 år

Der er flest medlemmer mellem 41 – 60 år

70% kvinder og 30% mænd

65% af medlemmerne kommer fra Hvidovre

Fra 1. april er der oprettet en venteliste og bestyrelsen har besluttet, at der kan stå 200 på den. Der er fortsat pladser. Johnny Ottosen, kasserer kan oplyse, hvor på ventelisten man befinder sig.

Preben oplyser, at bestyrelsen forventer, at der kan optages 50 nye medlemmer om året fra ventelisten. Det vigtigste ved optag af nye medlemmer er, at de får en god introduktion, så den fine kultur vi har i foreningen kan bevares.

Der er altid god plads på Søbadet og nogle må endda gå igen uden at bade, fordi de er der alene. Derfor kan det være af interesse at finde ud af, hvor mange medlemmer, der aldrig bader eller bader sjældent. Preben vil undersøge om indtjeknings/låsesystemet kan klare dette. Det er dog vigtigt at pointere, at det ikke er nogen pligt at bade et vist antal gange i sæsonen.

Den mundtlige beretning godkendt

1. **Godkendelse af det reviderede regnskab for 2021**

Godkendt

1. **Fastsættelse af kontingent for sæsonen 2022/23**

Det nuværende kontingent fastholdes på 550.kr/år for medlemskab.

Vedtaget

1. **Behandling af indkomne forslag**
	1. **Vedtægtsændringer stillet af bestyrelsen**

§ 1 Navn og hjemsted.

Foreningens navn er ”Hvidovre Vinterbadere” stiftet i 2014. "Hvidovre Vinterbadere" har hjemsted på havnen i Hvidovre Kommune.

Vedtaget

* 1. **Vedtægtsænmdringer stillet af bestyrelsen**

§ 11 Tegning og hæftelse.

Foreningen hæfter med sin formue. Medlemmerne hæfter alene med sit kontingent. Foreningen tegnes af formanden og kassereren. Bestyrelsen kan bemyndige et bestyrelsesmedlem til at overtage tegningsretten i en periode, hvis den ene af de bemyndigede har forfald. Betalinger i banken skal altid godkendes af 2 af de bemyndigede. Køb, salg eller pantsætning af fast ejendom skal godkendes af generalforsamlingen. Låneoptagelse i form af kassekredit eller lån skal ligeledes godkendes af generalforsamlingen.

Vedtaget

* 1. **Vedtægtsændringer stillet af bestyrelsen**

§ 13 Opløsning.

Opløsning af Vinterbaderforeningen " Hvidovre Vinterbadere" kan kun ske ved kvalificeret flertal ved to på hinanden følgende generalforsamlinger, hvor mindst 2/3 af de fremmødte medlemmer stemmer herfor. Ved opløsning af ”Hvidovre Vinterbadere" bestemmes det på generalforsamlingen, hvad der skal ske med foreningens overskydende midler. Ved foreningens ophør skal dens aktiver dog tilgodese sportslige aktiviteter i Hvidovre kommune.

Vedtaget

1. **Fremtidige aktiviteter 2022/2023**

|  |  |
| --- | --- |
| **Aktivitet** | **Tidspunkt**  |
| Havnens dag | 29. maj |
| Sæsonstart |  Lørdag den 1. oktober |
| Fuldmåne arrangementer | Flere mulige datoer i løbet af sæsonen |
| Saunagus  | Ca hver 14. dag. Det annonceres på hjemmesiden, FB og på Søbadet. Man skal skrive sig på sedlen i Søbadet. |
| Familiedag. Medlemmer kan invitere børn og børnebørn med til badning | Den 1. søndag i hver måned fra kl 13 – 15. |
| Nytårskur - Godt nytår med bobler | Den 1. januar kl 13.00 |
| Dåb med efterfølgende fest | Lørdag den 28. januar  |
| Et til to Åbenhus- arrangementer | Passende tidspunkt i marts  |
| Årsmøde i VID for bestyrelsen |  11. marts i Herning |
| Generalforsamling  | April  |
| Sæsonafslutning  | Søndag den 30. april  |

Der blev stillet spørgsmål til om badesæsonen med varme i saunaen kunne udvides til efter 30. april.

Preben svarede: det er en vinterbaderforening og efter 1. maj kommer der rigtig meget anden aktivitet på havnen. Der vil også være nogle praktiske ting forbundet med længere periode f.eks. rengøring.

Forslag om at afslutte sæsonen med badning den 1. maj

1. **Udbygning af Søbadet til drøftelse på generalforsamlingen**

Byggegruppen har været samlet flere gange i løbet af sæsonen.

Preben fremlagde deres overvejelser:

Byggegruppen har taget udgangspunkt i formålet med udvidelsen, i æstetikken, i bevarelse af det hyggelige ved det lille Søbad og det unikke ved vores fantastiske sted.

Formål:

At få mere plads til omklædning

At få mere udeplads, så der bliver mere fri adgang til badetrappeområdet

At ændre saunaen, så der bliver mere hensigtsmæssige adgangsforhold til og fra.

Der er fire senarier for løsning af opgaven

1. En tilsvarende betonponton med omklædningsfaciliteter og et evt. lille klublokale for den ene ende af det nye hus. Forankringen bliver lidt anderledes end først antaget, da NBC Marine anbefaler pæleforankring.
2. En accept af, at vores eksisterende Søbad fastholdes i den nuværende størrelse og en vurdering over endnu et par sæsoner, hvor mange medlemmer vi som forening kan bære at inkludere.
3. En helt ny og større betonponton med en større bygning til såvel sauna som omklædningsfaciliteter. Den eksisterende ponton med bygning tænkes solgt til en anden forening/havn.
4. Udbygge omklædningsrummet mod syd og drøfte med NBC Marine om der kan sættes en ”hylde” på, så bænken i solsiden kan bevares. Bevare resten af Søbadet.

Forslag 1 og 3 vil være meget dyre at realisere og vil gribe meget ind i selve området i havnen, vil måske skabe problemer for de andre foreninger og forstyrre udsigten over vandet. Det er også usikkert om Kystdirektoratet vil godkende det.

Følgende er en sammenfatning af drøftelsen og gode forslag til bestyrelse og byggegruppe i ikke prioriteret rækkefølge:

Er der overhovedet brug for et større Søbad, når der ses på, hvor mange der bruger det lige nu. Vi behøver ikke at lukke af for nye medlemmer, sådan som situationen er nu.

Stor enighed om at omklædningsrummet er for lille.

Kan skunken bruges

Foreningen har rimelig økonomi, men man kunne spare sammen de næste 5 år til et større Søbad.

Bestyrelsen har ikke undersøgt, om man kan sælge Søbadet og hvad prisen evt. kunne være.

Kunne der bygges et omklædningsrum på molen. Man skal selvfølgelig så gå omklædt ud på Søbadet.

Kunne omklædningen bygges ud foran huset?

Søbadet er fint som det er, men fint med lidt større omklædning

Hvor stor skal foreningen være? – det må være en drøftelse, som skal kører parallelt med byggegruppens arbejde.

Opsamling af drøftelsen efter en kort pause med summemøde

Over dækning mod syd – så solpladsen kan bevares og hvis det ikke går, kan vi senere udvide omklædningen

Se tiden lidt an for at se, om behovet er der. Se om antal af badende stiger.

Bygge platform ud samtidig med øgning af omklædning – søge om begge dele hos kystdirektoratet.

Vi skal være godt forberedt, så vi har gode argumenter for udvidelsen. De andre foreninger i havnen skal informeres og have mulighed for at sende høringssvar. Det er kystdirektoratet, der sørger for høringer m.m.

NBC Marine kan ikke give en fast pris nu.

Preben opsummerede efter drøftelsen:

Fornemmelsen er, at der er stemning for at byggegruppen arbejder videre med alle de gode ideer og at fokus skal være på at udbygge omklædningsrummet samtidig med at der skal passes på det unikke sted Søbadet er og dets placering.

Videre proces er at byggegruppen indkaldes og arbejder videre. Medlemmerne vil løbende blive orienteret, og når der er et konkret forslag vil det fremlægges på en generalforsamling.

Generalforsamlingen bakkede op om Prebens opsummering.

Under dette punkt blev der stillet spørgsmål, om vi kan hindre at kajakkerne ror så tæt på Søbadet, som de ind imellem gør. De ror så tæt, at der kan være risiko for en ulykke. Svaret er, at det nok er svært at hindre helt, da der kan være bølger omkring Søbadet, som gør det vanskeligt for kajakkerne, så de bliver nødt til at komme tæt på. Opfordringen er at badende kan svømme mod syd, d.v.s. væk fra sejlranden og man kan bære lyse badehætter.

1. **Godkendelse af budget for 2022**

Godkendt

1. **Valg af bestyrelsesmedlemmer**

Lisbeth Pedersen takkede af efter 8 år i bestyrelsen og fik overrakt en stor buket blomster og en kurv med alskens godter.

Formand Preben Jacobsen – ikke på valg

Kasserer Johnny Ottosen – valgt for 2 år

Bestyrelsesmedlem Dorthe Bristow – ikke på valg

Bestyrelsesmedlem Jørgen Rasmussen blev valgt for 2 år

Bestyrelsesmedlem Lasse Smedegaard – blev valg for 2 år –

1. **Valg af suppleanter**

Bartosz Czekalski

Christina Widholm

Michael Andersen

Stiller op.

Christina Widholm og Michael Andersen blev valgt

1. **Valg af 2 revisorer**

Demi Hansen og Jytte Sundahl blev begge valgt

**1 revisorsuppleant**

 Ella Kirk blev valgt

1. **Eventuelt**
2. opfordring til at vi strammer op, så ingen bader alene. Der har været ret mange som i løbet af sæsonen har badet alene. Det er en opfordring til alle medlemmer.
3. Købe en projektør, som kan lyse området op, hvis der er nogen der er bliver dårlig ude i det mørke vand.
4. Vores redningskrans er forsvundet – Preben søger om ny
5. Tak til bestyrelsen for det store arbejde den gør.
6. Der er plads til flere gusmestre til næste sæson. Interesserede skal henvende sig til Jørgen og Tommy.